Phonem un Allophon sin elementari Konzept in dr Sproochwüsseschaft. E Phonem isch e Luut wo inere bstimmte Sprooch vumene andre Luut unterschide wird, un wo also für de Sinn vumene Wort wichtig isch. Im Alemannische sin zum Byspil d Luut [m] un [n] verschidni Phonem. Un zwar macht es en Unterschid ob mer [m] oder [n] sait, wie Wörter wie "Macht" un "Nacht" zeige. Sonnigi Wortpaar wo sich numme durch ei Phonem unterscheide, sait mer "Minimalpaar".